ai4bharat/Pralekha huggingface dataset:
শ্রমওকর্মসংস্থানমন্ত্রক
সাংবাদিকদের কাজের শর্ত
নতুন দিল্লি,১৭ মার্চ,২০২১
কর্মরত সাংবাদিক বা ওয়ার্কিং জার্নালিস্ট এবং অন্যান্য সংবাদপত্র কর্মচারী  ও বিবিধ আইন ১৯৫৫' অনুযায়ী, কর্মরত সাংবাদিকদের চাকরির শর্ত এবং অন্যান্য অ-সাংবাদিক সংবাদপত্র কর্মচারীদের কাজের শর্ত নির্দিষ্ট করা রয়েছে। যে আইনের মাধ্যমে কাজের সময়, ছুটি নির্ধারণ এবং মজুরির হার সংশোধন করার বিষয়টি অন্তর্ভুক্ত রয়েছে। এ নিয়ে একটি ওয়েজ বোর্ডও করা হয়েছে।
কর্মচারীদের প্রভিডেন্ট ফান্ড এবং বিবিধ আইন, ১৯৫২, প্রযোজ্য হয়েছে। যার ফলে ৩১ ডিসেম্বর ১৯৫৬ থেকে প্রকাশিত সংবাদপত্র গুলি শ্রেণী অনুযায়ী এই আইনের আওতায় এসেছে। অন্যদিকে, ২০০৭ সালের ডিসেম্বর থেকে বেসরকারি ক্ষেত্রে বৈদ্যুতিন প্রচার মাধ্যমগুলোর ক্ষেত্রেও তা প্রযোজ্য হচ্ছে।
সংবাদপত্র এবং বৈদ্যুতিন প্রচার মাধ্যমের যেসব সাংবাদিক মাসিক ২১ হাজার টাকা বেতন পান তাঁদের ১৯৪৮ সালের ই এস আই আইনের আওতায় নিয়ে আসা হয়েছে।
এর পাশাপাশি, কেন্দ্রীয় তথ্য ও সম্প্রচার মন্ত্রকের পক্ষ থেকে সাংবাদিকদের জন্য কল্যাণ তহবিল গঠন করা হয়েছে। যেখানে জরুরী ভিত্তিতে কোন সাংবাদিক ও তাঁর পরিবারের জন্য এককালীন আর্থিক সাহায্য দেওয়া হবে।
সাংবাদিকদের বেতন সংক্রান্ত বিষয়ে ওয়েজ বোর্ডের সুপারিশ কার্যকর করা হচ্ছে কিনা তার জন্য একটি তদারকি কমিটি গঠন করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় শ্রম ও কর্মসংস্থান মন্ত্রকের রাষ্ট্রমন্ত্রী শ্রী সন্তোষ কুমার গাংগুয়ার এই তথ্য জানিয়েছেন।
স্বাস্থ্যওপরিবারকল্যাণমন্ত্রক
কোভিড-১৯ এর বিরুদ্ধে লড়াইয়ে ৮৫ লক্ষ সুফলভোগীর টিকাকরণ
নতুন দিল্লি, ১৫ ফেব্রুয়ারি, ২০২১
দেশে কোভিড-১৯ এর বিরুদ্ধে লড়াইয়ে এ পর্যন্ত ৮৫ লক্ষ সুফলভোগীর টিকাকরণ সম্ভব হয়েছে। আজ সন্ধে ছটা পর্যন্ত পাওয়া পরিসংখ্যান অনুযায়ী, ১,৮৩,৬৬৪টি কেন্দ্রের মাধ্যমে মোট ৮৫,১৬,৭৭১ জন স্বাস্থ্যকর্মী ও সামনের সারির যোদ্ধাকে টিকা দেওয়া হয়েছে। আজ টিকাকরণের ৩১তম দিনে সন্ধে ছটা পর্যন্ত পাওয়া পরিসংখ্যান অনুযায়ী ২,৩১,৪৭৬ জন সুফলভোগীর টিকাকরণ সম্ভব হয়েছে।
দক্ষতাউন্নয়নওশিল্পোদ্যোগমন্ত্রক
দক্ষতা বিকাশে জাতীয় নীতি
নয়াদিল্লি, ২০ মার্চ, ২০২০
দক্ষতা বিকাশের প্রয়োজনীয়তাকে স্বীকৃতি দিয়ে ২০০৯ সালে জাতীয় দক্ষতা বিকাশ নীতি তৈরি করা হয়। পরবর্তীতে দক্ষতার নতুন নতুন ক্ষেত্র চিহ্নিত করে এবং দেশে শিল্পোদ্যোগের সম্ভাবনাকে প্রসারিত করতে ২০১৫ সালের ১৫ই জুলাই দ্বিতীয় দক্ষতা বিকাশ ও শিল্পোদ্যোগ জাতীয় নীতি গৃহীত হয়। এই নীতির মূল লক্ষ্য হ’ল – দ্রুত পরিবর্তনশীল দক্ষতার চ্যালেঞ্জের মোকাবিলা করা এবং তার মান ও স্থিতিশীলতা বজায় রাখা। সরকার এই লক্ষ্যে কতগুলি নীতি গ্রহণ করেছে। এর মধ্যে রয়েছে –
১) যুবসম্প্রদায়ের জন্য স্বল্পমেয়াদী দক্ষতা প্রশিক্ষণের উদ্দেশ্যে প্রধানমন্ত্রী কৌশল বিকাশ যোজনার সূচনা করা।
২) বিভিন্ন কেন্দ্রীয় সরকারের দপ্তর ও মন্ত্রকের দক্ষতা বিকাশ যোজনাগুলিওর বাস্তবায়নের লক্ষ্যে অভিন্ন নীতি প্রণয়ন করা।
৩) ন্যাশনাল অক্যুপেশন স্ট্যান্ডার্ডস্  – এর বিকাশে শিল্প-ভিত্তিক সংস্থাগুলির সেক্টর স্কিল কাউন্সিল স্থাপন।
৪) স্কিলস্ অ্যাকুজিশন অ্যান্ড নলেজ অ্যাওয়ারনেস ফর লাইভলিহুড প্রমোশন  প্রকল্পটির বাস্তবায়ন। এই প্রকল্পের মাধ্যমে জাতীয় ও রাজ্য স্তরে বিশ্ব ব্যাঙ্কের সহায়তায় প্রাতিষ্ঠানিক পর্যায়ে দক্ষতা বিকাশ ঘটানো হয়।
৫) ইন্ডাস্ট্রিয়াল ট্রেনিং ইন্সটিটিউট  – এর মাধ্যমে দক্ষতা প্রশিক্ষণের প্রয়োজনীয় উৎকর্ষ বৃদ্ধির লক্ষ্যে বিশ্ব ব্যাঙ্কের সহায়তায় স্কিলস্ স্ট্রেনদেনিং ফর ইন্ডাস্ট্রিয়াল ভ্যালু এনহ্যান্সমেন্ট  যোজনার বাস্তবায়ন।
৬) স্কিল ইন্ডিয়া পোর্টালের মাধ্যমে প্রশিক্ষিত ও প্রশিক্ষণে উৎসাহিতদের তথ্য সরবরাহ করা।
৭) কৌশল/রোজগার মেলা, দক্ষতা সংক্রান্ত কেরিয়ার কাউন্সিলিং প্রকল্পগুলি বাস্তবায়নের লক্ষ্যে উদ্যোগ গ্রহণ।
রাজ্যসভায় আজ এক প্রশ্নের লিখিত জবাবে এই তথ্য জানান, দক্ষতা বিকাশ ও শিল্পোদ্যোগ প্রতিমন্ত্রী শ্রী আর কে সিং।
CG/CB/SB
(Visitor Counter : 101
কয়লামন্ত্রক
কয়লা খনির বাণিজ্যিক নিলাম প্রক্রিয়ার দ্বিতীয় দিনেও উৎসাহ অব্যাহত
নয়াদিল্লী, ৩ নভেম্বর, ২০২০
কয়লা খনির বাণিজ্যিক নিলাম প্রক্রিয়ার দ্বিতীয় দিনেও উৎসাহ অব্যাহত। দ্বিতীয় দিনে ৩টি মধ্যপ্রদেশে এবং ১টি ঝাড়খন্ডের কয়লাখনি নিলামের জন্য রাখা হয়েছিল। এই খনিগুলিতে মোট ১ হাজার ৮৫ মেট্রিক টন কয়লা সঞ্চিত রয়েছে। পিক রেটেড ক্যাপাসিটি অনুসারে এই খনিগুলি থেকে বছরে ৯০ লক্ষ টন কয়লা উত্তোলন করা যাবে। বৈদ্যুতিন নিলাম প্রক্রিয়ায় অংশগ্রহণকারীদের মধ্যে তীব্র প্রতিযোগিতা দেখা গিয়েছে। মধ্যপ্রদেশের বান্ধা খনিটি এনিল মাইনস অ্যান্ড মিনারেল রিসোর্সেস লিমিটেড, ধিরাওলি খনি স্ট্র্যাটাটেক মিনারেল রিসোর্সেস প্রাইভেড লিমিটেড, পশ্চিম সাহাপুর খনি সারদা এনার্জি অ্যান্ড মিনারেল লিমিটেড এবং ঝাড়খন্ডের ব্রহ্মাডিহা খনি, দ্য অন্ধ্রপ্রদেশ মিনারেল ডেভেলপমেন্ট কর্পোরেশন লিমিটেড বরাত পেয়েছে। বান্ধা থেকে ৭৯৯.৮৪ কোটি টাকা, ধিরাওলি থেকে ৩৯৮.২৭ কোটি টাকা, সাহাপুর পশ্চিম থেকে ১০৩.৮৩ কোটি টাকা ও ব্রহ্মাডিহা থেকে ১১৪.৮১ কোটি টাকা বার্ষিক রাজস্ব পাওয়া যাবে।
CG/CB/NS
(Visitor Counter : 132
প্রধানমন্ত্রীরদপ্তর
জয়প্রকাশ নারায়ণের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১১ অক্টোবর, ২০১৯
লোকনায়ক জয়প্রকাশ নারায়ণের জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
তিনি বলেছেন, “ভারতমাতার প্রকৃত সন্তান লোকনায়ক জয়প্রকাশ নারায়ণের জন্মবার্ষিকীতে আমি সশ্রদ্ধচিত্তে শ্রদ্ধা জানাচ্ছি। ভারতের স্বাধীনতা সংগ্রামে এবং স্বাধীনতা পরবর্তী সময় দেশে গণতন্ত্র রক্ষায় তাঁর ভূমিকা ছিল অতুলনীয়। তাঁর আত্মত্যাগ চিরস্মরণীয় হয়ে থাকবে”।
CG/SS/SB
(Visitor Counter : 43
স্বাস্থ্যওপরিবারকল্যাণমন্ত্রক
বিশ্ব এড্স দিবস
নয়াদিল্লি, ২৯ নভেম্বর, ২০১৯
সরকার বিশ্ব এড্স দিবস উপলক্ষে নতুন দিল্লিতে আগামী পয়লা ডিসেম্বর একটি অনুষ্ঠানের আয়োজন করবে। এই অনুষ্ঠানের বিষয় হল ‘সম্প্রদায়গুলি পার্থক্য সূচিত করে’। এইচআইভি আক্রান্ত মানুষ, সুশীল সমাজ, ছাত্রছাত্রী, সংবাদমাধ্যম, বিশেষজ্ঞ, মন্ত্রক/দপ্তরের উচ্চপদস্থ আধিকারিক ও কর্মী এবং রাজ্য এড্স নিয়ন্ত্রণ সোসাইটিগুলির প্রতিনিধিরা এই অনুষ্ঠানে অংশগ্রহণ করবেন।
২০১৭-র হিসেব অনুযায়ী ভারতে ২১ লক্ষ ৪০ হাজার মানুষের শরীরে এইচআইভি জীবাণু রয়েছে। অন্ধ্রপ্রদেশে ২ লক্ষ ৭০ হাজার মানুষের শরীরে এই জীবাণু রয়েছে। পশ্চিমবঙ্গে ১ লক্ষ ৪৩ হাজার ৯০০ জন, আন্দামান ও নিকোবরে ৪০০ জন, ত্রিপুরায় ২,৭০০ জন ও অসমে ১৩,৫০০ জন এই রোগে আক্রান্ত।
জাতীয় এড্স নিয়ন্ত্রণ কর্মসূচির  চতুর্থ পর্যায়ে দেশের ৩৭টি রাজ্য/জেলা এড্স নিয়ন্ত্রণ সোসাইটি এইচআইভি/এড্স প্রতিরোধ ও নিয়ন্ত্রণের কাজ করছে। এটি ১০০ শতাংশ কেন্দ্রীয় সরকারি প্রকল্প। ভারতে এইচআইভি/এড্স যেন মহামারীর আকার না নেয় সেই লক্ষ্যে এনএসিপি ত্রিস্তরীয় কৌশল গ্রহণ করেছে। এর মধ্যে রয়েছে, এইচআইভি-র পরীক্ষা এবং তার চিকিৎসা, পরীক্ষাগারে এই রোগের বিষয়ে নিয়মিত তথ্য ছাড়াও সাম্য, লিঙ্গ এবং বিভিন্ন সম্প্রদায়ের অধিকার রক্ষায় এনএসিপি কাজ করে চলেছে।
দেশ জুড়ে ৩১,৬৩১টি কেন্দ্রের মাধ্যমে এইচআইভি সংক্রান্ত পরামর্শ এবং পরীক্ষানিরীক্ষা করা হয়। এইচআইভি আক্রান্তদের ১,৬৫৬টি কেন্দ্রের মাধ্যমে বিনামূল্যে সারা জীবন অ্যান্টি রেট্রোভাইরাল থেরাপি দেওয়া হয়। রাজ্য এবং কেন্দ্রশাসিত অঞ্চলের এড্স নিয়ন্ত্রণ সংস্থাগুলিকে এইচআইভি পরীক্ষার জন্য কিট্স এবং ওষুধের সহজলভ্যতা নিশ্চিত করতে প্রয়োজনীয় নির্দেশ দেওয়া হয়েছে।
২০১৭-২৪-এর মধ্যে সরকার জাতীয় কৌশলগত পরিকল্পনা গ্রহণ করেছে। এই পরিকল্পনার উদ্দেশ্য হল ২০৩০-এর মধ্যে এড্স যেন জনস্বাস্থ্যের ক্ষেত্রে কোন সমস্যার কারণ না হয়ে দাঁড়ায় সেই লক্ষ্যে নির্দিষ্ট পদক্ষেপ গ্রহণ। ২০২০ সালের মধ্যে জাতীয় এড্স নিয়ন্ত্রণ কর্মসূচির আওতায় –
1) নতুনভাবে এইচআইভি আক্রান্তের সংখ্যা ৭৫ শতাংশ হ্রাস করা।
2) ৯০-৯০-৯০ লক্ষ্যে পৌঁছনো, যার অর্থ দেশের এইচআইভি আক্রান্তদের মধ্যে ৯০ শতাংশ মানুষ তাঁদের এই রোগের বিষয়ে জানতে পারবেন। ৯০ শতাংশ মানুষ যাঁরা এই রোগের চিকিৎসার আওতায় আছেন এবং ৯০ শতাংশ মানুষ তাঁদের শরীরে এই রোগের জীবাণু কতটা হ্রাস পেয়েছে সে বিষয়ে জানতে পারবেন।
3) মায়ের থেকে সন্তানের শরীরে এইচআইভি সংক্রমণ প্রতিহত করা।
4) এইচআইভি/এড্স-এর কারণে কলঙ্কের বোঝা ও বৈষম্যের শিকার না হওয়া।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/CB/DM
(Visitor Counter : 79
রাষ্ট্রপতিরসচিবালয়
সিয়াচেন সফরে রাষ্ট্রপতি; ১৪ বছর প্রথম রাষ্ট্রপতি শ্রী কোবিন্দ সেখানে গেলেন
নয়াদিল্লি, ১০ মে, ২০১৮
রাষ্ট্রপতি শ্রী রাম নাথ কোবিন্দ আজ  বৃহস্পতিবার সেনাবাহিনীর সিয়াচেন বেস ক্যাম্প পরিদর্শন করেন। তিনি সেখানে সৈনিকদের উদ্দেশে ভাষণ দেন। শ্রী কোবিন্দ হলেন দ্বিতীয় রাষ্ট্রপতি যিনি সিয়াচেন বেস ক্যাম্প পরিদর্শন করলেন। এর আগে ২০০৪ সালের এপ্রিল মাসে তৎকালীন রাষ্ট্রপতি শ্রী এ পি জে আব্দুল কালাম প্রথম সিয়াচেন বেস ক্যাম্পে যান। দীর্ঘ ১৪ বছর পর রাষ্ট্রপতি কোবিন্দ এই সেনা ক্যাম্পে গেলেন।
সৈনিকদের উদ্দেশে ভাষণে রাষ্ট্রপতি বলেন, সেনাবাহিনীর সর্বাধিনায়ক ও ভারতের রাষ্ট্রপতি হিসাবে সমগ্র দেশবাসীর কৃতজ্ঞতা জানাতে তিনি আজ তাঁদের মধ্যে উপস্থিত হয়েছেন। রাষ্ট্রপতি আরও বলেন, সিয়াচেন বিশ্বের সর্বোচ্চ যুদ্ধ ক্ষেত্র। এখানকার চরম প্রতিকূল আবহাওয়ায় সাধারণ জীবনযাপন অত্যন্ত কঠিন। এ ধরণের পরিস্থিতিতে, সৈনিকদের সর্বদা প্রস্তুত থাকা এক কথায় অসাধারণ। এঁদের একাগ্রতা ও নিষ্ঠা প্রশংসার চেয়েও বেশি কিছুর দাবী রাখে। এমনকি, ভারতের নিরাপত্তা ও সুরক্ষার স্বার্থে এঁদের আনুগত্য প্রত্যেক দেশবাসীর কাছে আদর্শস্বরূপ।
বিগত তিন দশকেরও বেশি সময় ধরে সিয়াচেনে মোতায়েন সৈনিকদের সাহসিকতা ও শৌর্য প্রতিটি ভারতবাসীর মনে এই বিশ্বাস তৈরি করেছে যে, তাঁদের দেশের সীমানা সুরক্ষিত ও নিরাপদ। রাষ্ট্রপতি আরও বলেন, সিয়াচেনে মোতায়েন সৈনিকদের কাছে তিনি একথাই জানতে এসেছেন যে, ভারতের প্রতিটি নাগরিক ও কেন্দ্রীয় সরকার সর্বাদাই তাঁদের পাশে রয়েছে এবং তাঁদের পরিবারগুলিকে সমর্থন ও সহায়তা যুগিয়ে চলেছে।
সিয়াচেন যুদ্ধ স্মারকে রাষ্ট্রপতি শ্রদ্ধা নিবেদন করেন। উল্লেখ করা যেতে পারে, ১৯৮৪-র ১৩ই এপ্রিল সিয়াচেন হিমবাহে মেঘদূত অপারেশন শুরু হওয়ার পর থেকে সেনাবাহিনীর ১১ হাজার সৈনিক ও আধিকারিক দেশের সেবায় শহীদ হয়েছেন। শহীদদের শ্রদ্ধা ও সম্মান জানাতেই এই যুদ্ধস্মারক তৈরি করা হয়।
CG/BD/SB……
(Visitor Counter : 59
মন্ত্রিসভারঅর্থনৈতিকবিষয়সংক্রান্তকমিটি
মূল্য সহায়তা কর্মসূচি ও মূল্য স্থিতিশীলতা তহবিলের আওতায় বিশেষ ভর্তুকি সহায়তা মূল্যে রাজ্যগুলিকে ছোলার ডাল সরবরাহের প্রস্তাবে সম্মতি কেন্দ্রীয় মন্ত্রিসভার
অড়হর, বিউলি ও মুসুর ডালের সংগ্রহের মাত্রা ২৫ শতাংশ থেকে বাড়িয়ে ৪০ শতাংশ করা হচ্ছে
নয়াদিল্লি, ৩১ আগস্ট ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ বিশেষ সহায়ক মূল্যে রাজ্য ও কেন্দ্রশাসিত অঞ্চলগুলিকে ছোলার ডাল সরবরাহের প্রস্তাবে অনুমোদন দেওয়া হয়। মূল্য সহায়তা কর্মসূচি এবং মূল্য স্থিতিশীলতা তহবিলের আওতায় সংগৃহীত এই ডালশস্য বিভিন্ন কল্যাণমূলক কর্মসূচির রূপায়ণে বন্টন করা হবে। মূল্য সহায়তা কর্মসূচির আওতায় অড়হর, বিউলি এবং মুসুর ডাল সংগ্রহের মাত্রা বর্তমানের ২৫ শতাংশ থেকে বাড়িয়ে ৪০ শতাংশ করার প্রস্তাবটিতেও মন্ত্রিসভা সম্মতি দিয়েছে।
অনুমোদিত প্রকল্পের আওতায় রাজ্য ও কেন্দ্রশাসিত অঞ্চলগুলি কিলোগ্রাম প্রতি ৮ টাকার বিশেষ দরে ১৫ লক্ষ টন পর্যন্ত ছোলার ডাল সংগ্রহ করতে পারবে। মিড-ডে মিল, গণবন্টন ব্যবস্থা, সুসংহত শিশুবিকাশ কর্মসূচি সহ বিভিন্ন কল্যাণমূলক কর্মসূচির রূপায়ণে রাজ্য ও কেন্দ্রশাসিত অঞ্চলে এই ডালশস্য ব্যবহার করা যাবে। রাজ্য ও কেন্দ্রশাসিত অঞ্চলগুলিকে আপাতত ১২ মাস, অর্থাৎ এক বছরের জন্য বিশেষ সহায়ক মূল্যে এই ডালশস্য দেওয়া হচ্ছে। এজন্য কেন্দ্রীয় সরকারের ব্যয় হবে ১,২০০ কোটি টাকার মতো।
সরকারি এই অনুমোদনের ফলে রাজ্য ও কেন্দ্রশাসিত অঞ্চলে মিড-ডে মিল, গণবন্টন ব্যবস্থা, সুসংহত শিশুবিকাশ কর্মসূচির মতো কল্যাণমূলক প্রকল্পগুলি বিশেষভাবে লাভবান হবে। প্রসঙ্গত উল্লেখ্য, সাম্প্রতিককালে বিশেষত, বিগত তিন বছরে দেশে রেকর্ড পরিমাণ ছোলা উৎপাদিত হয়েছে। আসন্ন রবি মরশুমেও ছোলার ফলন ও উৎপাদন আশানুরূপ হবে বলে মনে করা হচ্ছে।
PG/SKD/DM
(
প্রধানমন্ত্রীরদপ্তর
হনুমান জয়ন্তী উপলক্ষে দেশবাসীকে শুভেচ্ছা জানালেন প্রধানমন্ত্রী
নতুন দিল্লি, ১৬ এপ্রিল, ২০২২
প্রধানমন্ত্রী শ্রী নরেন্দ্র মোদী পবিত্র হনুমান জয়ন্তী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
"শক্তি, সাহস ও সংযমের প্রতীক ভগমান হনুমানের জন্মজয়ন্তীতে দেশবাসীকে অনেক অনেক শুভেচ্ছা। পবনপুত্রের কৃপায় সকলের জীবন শক্তি, বুদ্ধি ও জ্ঞানে পরিপূর্ণ হয়ে উঠুক।"
CG/SD/SKD/
(
স্বাস্থ্যওপরিবারকল্যাণমন্ত্রক
কোভিড পরিস্থিতির পর্যালোচনা ও সহায়তা করতে কেন্দ্র হিমাচল প্রদেশ, পঞ্জাব ও উত্তরপ্রদেশে উচ্চপর্যায়ের প্রতিনিধিদল পাঠাচ্ছে
কোভিড সক্রিয় কেসের পরিমান মোট কেসের চেয়ে ৪ দশমিক ৮৫ শতাংশ হ্রাস পেয়েছে
আরোগ্যের হার বেড়ে দাঁড়িয়েছে ৯৩ দশমিক ৬৯ শতাংশ
নতুন দিল্লি, ২২ নভেম্বর, ২০২০
কোভিড পরিস্থিতি নিয়ে পর্যালোচনা এবং ব্যবস্থাপনার জন্য কেন্দ্র হিমাচল প্রদেশ, পঞ্জাব ও উত্তরপ্রদেশে উচ্চ পর্যায়ের প্রতিনিধি দল পাঠানোর সিদ্ধান্ত নিয়েছে।
এই সমস্ত রাজ্যগুলিতে হাসপাতাল ও হোম আইসোলেশন এ থাকা নিশ্চিতভাবে আক্রান্তের সংখ্যা বৃদ্ধি পেয়েছে এমনই রিপোর্টের ভিত্তিতে কেন্দ্র এই সিদ্ধান্ত নিয়েছে।
তিন সদস্যের প্রতিনিধি দলটি বিভিন্ন জেলায় পরিদর্শন করে কোভিড আক্রান্তদের পরিসংখ্যান দেখে কোভিড পরীক্ষার হার বাড়ানো থেকে শুরু করে রোগ প্রতিহত করার উপায় সম্পর্কে রাজ্যগুলিকে সহায়তা করবেন।
বর্তমান কোভিড জনিত পরিস্থিতিতে কেন্দ্রীয় প্রতিনিধি দলটি সময়মতো কোভিড রোগ নির্ণয়ের ওপর গুরুত্ব আরোপ করবে।
এর আগেও কেন্দ্র হরিয়ানা, রাজস্থান, গুজরাট, মনিপুর ও ছত্রিশগড়ে উচ্চ পর্যায়ের প্রতিনিধি দল পাঠিয়েছিল।
ভারতে বর্তমানে অ্যাক্টিভ কোভিড আক্রান্তের সংখ্যা ৪ লক্ষ ৪০ হাজার ৯৬২, যা মোট অ্যাক্টিভ কেসের থেকে নেমে ৪ দশমিক ৮৫ শতাংশ হয়েছে।
কোভিডে সুস্থতার সংখ্যা আজ বেড়ে হয়েছে ৯৩ দশমিক ৬৯ শতাংশ। গত ২৪ ঘন্টায় হাজার ৪৯৩ জন সুস্থ হয়ে উঠেছেন। মোট সুস্থতার সংখ্যা বেড়ে হয়েছে ৮৫ লক্ষ ২১ হাজার ৬১৭।
সুস্থতা এবং অ্যাক্টিভ কেসের মধ্যে দূরত্ব বেড়ে দাঁড়িয়েছে ৮০ লক্ষ ৮০ হাজার ৬৫৫।
দেশের ২৬টি রাজ্য ও কেন্দ্রশাসিত অঞ্চলে অ্যাক্টিভ কেসের সংখ্যা বর্তমানে ২০ হাজারের নিচে রয়েছে। অন্যদিকে ৭ টি রাজ্য ও কেন্দ্রশাসিত অঞ্চলে অ্যাক্টিভ গ্যাসের সংখ্যা ২০ থেকে ৫০ হাজারের মধ্যে হলেও মহারাষ্ট্র ও কেরালায় তা ৫০ হাজারের উপরে রয়েছে। অন্যান্য দশটি রাজ্যে আরোগ্যের হার নতুন করে হয়েছে ৭৭ দশমিক ৬৮ শতাংশ। দিল্লিতে ৬ হাজার ৯৬৩ জন এবং কেরালা ও মহারাষ্ট্রে যথাক্রমে ৬ হাজার ৭১৯ এবং ৪ হাজার ৮৮ জন আরোগ্য হয়ে উঠেছেন। এছাড়াও, দশটি রাজ্য ও কেন্দ্রশাসিত অঞ্চলে গত ২৪ ঘন্টায় কোভিড আক্রান্তের সংখ্যা নতুন করে বেড়ে হয়েছে ৭৬ দশমিক ৮১ শতাংশ। এই সময়ে মোট ৪৫ হাজার ২০৯ জন কোভিডে আক্রান্ত হয়েছেন।
গত ২৪ ঘন্টায় দিল্লিতে ৫ হাজার ৮৭৯ জন, কেরালায় ৫ হাজার ৭৭২ জন এবং মহারাষ্ট্রে ৫ হাজার ৭৬০ জন নতুন করে কোভিডে আক্রান্ত হয়েছেন।
তবে ১৫ টি রাজ্য ও কেন্দ্রশাসিত অঞ্চলে জাতীয় গড়ের চেয়ে কম সংখ্যক মানুষ কোভিডে আক্রান্ত হয়েছেন।
প্রতিরক্ষামন্ত্রক
ভারতীয় বায়ু সেনা দুবাইয়ে অক্সিজেন কন্টেনার পরিহরণে সাহায্য করেছে
নতুন দিল্লি, ১৭ মে, ২০২১
ভারতীয় বায়ু সেনা চলতি বছরে ২২ এপ্রিল থেকে খালি ক্রায়জেনিক অক্সিজেন ট্যাঙ্কারগুলিকে পূরণ করার জন্য বিভিন্ন স্থানে পৌঁছে দিয়েছে। এই ভর্তি ট্যাঙ্কারগুলি সড়ক অথবা রেল পথে সুনির্দিষ্ট গন্তব্য স্থলে সময়ের মধ্যে পৌঁছতে পারে তার জন্যই এই উদ্যোগ নেওয়া হয়েছে। একইভাবে আন্তর্জাতিক ক্ষেত্রেও অক্সিজেন কন্টেনার পরিবহণে সাহায্য করেছে ভারতীয় বায়ু সেনা।
ভারতীয় বায়ু সেনার একটি আইএল-৭৬ বিশেষ বিমানে তিনটি খালি ক্রায়জেনিক কন্টেনার জামনগর থেকে দুবাইয়ে নিয়ে যাওয়া হয়েছে। ইন্ডিয়ান অয়েল কর্পোরেশন লিমিটেড দুবাইয়ে খালি ট্যাঙ্কারে এই তরল চিকিৎসা অক্সিজেনের ভর্তির জন্য ধারাবাহিকভাবে সমন্বয় বজায় রেখেছে। এই ভর্তি ট্যাঙ্কারগুলি জাহাজে করে ভারতে ফিরিয়ে আনা হবে। সময় সীমা হ্রাসের জন্য খালি ট্যাঙ্কারগুলি বিমানের মাধ্যমে দুবাই নিয়ে যাওয়া হয়।
CG/SS/SKD
(Visitor Counter : 152
রাষ্ট্রপতিরসচিবালয়
৯ই অক্টোবর চেঞ্জ অফ গার্ড অনুষ্ঠান হবে না
নতুন দিল্লি, ৪ অক্টোবর, ২০২১
আগামী শনিবার  চেঞ্জ অফ গার্ড অনুষ্ঠান হবে না ডেনমার্কের প্রধানমন্ত্রীর রাষ্ট্রীয় সফরের জন্য। ১৬ই অক্টোবর ২০২১ থেকে প্রতি শনিবার  এই অনুষ্ঠান হবে সকাল ৮টা থেকে সকাল ৯টার মধ্যে।
CG/AP/SFS
(Visitor Counter : 92
স্বরাষ্ট্র মন্ত্রক
বাম উগ্রপন্থী ও সন্ত্রাসবাদীদের বিরুদ্ধে কঠোর আঘাত হানতে বদ্ধপরিকর কেন্দ্রীয় সরকার – বললেন শ্রী রাজনাথ সিং
নয়াদিল্লি, ২১ মে, ২০১৮
কেন্দ্রীয় স্বরাষ্ট্র মন্ত্রী শ্রী রাজনাথ সিং বলেছেন যে দরিদ্র আদিবাসী জনসাধারণ যাতে বরাবরই দারিদ্র্যের মধ্যে জীবনধারণ করেন তা দেখতে আগ্রহী বাম উগ্রপন্থীরা। কারণ তাদের সুপরিকল্পিত উদ্দেশ্যই হল তাই। অথচ, বেশ কয়েকজন নকশাল নেতার জীবনযাত্রায় প্রভূত ধন ও বৈভবের প্রাচুর্যই চোখে পড়ে। এমনকি, তাদের সন্তানরাও পড়াশোনা করে বিদেশের বিশ্ববিদ্যালয়গুলিতে। কিন্তু দরিদ্র সাধারণ মানুষের সন্তানদের উগ্রপন্থীরা চালিত করে বিপথে। সাধারণ মানুষকে এইভাবে ব্যবহার ও শোষণ করে অসদুপায়ে অর্জিত ধন-সম্পদের সাহায্যে বিলাসবহুল জীবনযাপনে অভ্যস্ত নকশাল নেতাদের কঠোরতম শাস্তি দিতে অঙ্গীকারবদ্ধ কেন্দ্রীয় সরকার।
আজ ছত্তিশগড়ের অম্বিকাপুরে কেন্দ্রীয় সংরক্ষিত পুলিশ বাহিনীর  ২৪১ বাস্তারিয়া ব্যাটেলিয়নের প্যারেড উপলক্ষে আয়োজিত এক অনুষ্ঠানে স্বরাষ্ট্র মন্ত্রী ভাষণ দিচ্ছিলেন। তিনি বলেন, নকশালরা আমাদের কাছে এক বিশেষ সমস্যা বা চ্যালেঞ্জ হয়ে দাঁড়িয়েছে। কিন্তু আমি এখানে সুস্পষ্টভাবে ঘোষণা করতে চাই যে তাদের তাণ্ডব ও দৌরাত্ম্য এখন ক্রমশ সঙ্কুচিত হয়ে আসছে এবং সত্যি কথা বলতে কি, এই ধরণের উগ্রপন্থীদের এখন পায়ের নিচে দাঁড়াবার মতো কোন জমি নেই। তাদের আক্রমণে নিরাপত্তা বাহিনীর কর্মীদের হতাহত হওয়ার ঘটনাও হ্রাস পেয়েছে ৫৩ থেকে ৫৫ শতাংশের মতো। আবার, ভৌগোলিক দিক থেকে নকশালবাদের বাড়বাড়ন্তও হ্রাস পেয়েছে ৪০ থেকে ৪৫ শতাংশ পর্যন্ত। এজন্য কৃতিত্বের দাবিদার সিআরপিএফ জওয়ান এবং রাজ্য পর্যায়ের পুলিশকর্মীরা।
নকশালদের দমন করার ক্ষেত্রে উন্নয়নকে সর্বাপেক্ষা গুরুত্বপূর্ণ হাতিয়ার বলে মনে করেন শ্রী রাজনাথ সিং। ছত্তিশগড়ের মুখ্যমন্ত্রী ডঃ রমন সিং যে রাজ্যের সার্বিক বিকাশে নানাভাবে চেষ্টা চালিয়ে যাচ্ছেন একথারও উল্লেখ করেন তিনি। ছত্তিশগড়ের প্রত্যন্ত অঞ্চলগুলিতে অন্তর্ভুক্তিমূলক উন্নয়ন সহ নানা ধরণের বিকাশ প্রচেষ্টার সঙ্গে যুক্ত রয়েছেন মুখ্যমন্ত্রী। তবে, এই প্রত্যন্ত অঞ্চলগুলি উন্নত হয়ে উঠুক তা কখনই মাওবাদীরা ভালোভাবে মেনে নিতে পারে না। কারণ, উন্নয়ন যদি ঘটে তাহলে তাদের যাবতীয় উদ্দেশ্য ও পরিকল্পনাই ব্যর্থ হয়ে যাবে।
স্বরাষ্ট্র মন্ত্রী বলেন যে কেন্দ্রীয় সরকার বিদ্যুৎ ও সড়ক যোগাযোগ সহ বিভিন্ন পরিকাঠামোর প্রসারে কৃতসঙ্কল্প। রাজ্যের প্রতিটি গ্রামেই এই ধরণের পরিকাঠামো গড়ে তোলা হবে। কারণ, বেশ কিছু গ্রাম এখনও বিদ্যুতের সুযোগ-সুবিধা থেকে বঞ্চিত এবং নকশালদের উপদ্রবে গ্রামবাসীরা সর্বদাই ভীত ও সন্ত্রস্ত হয়ে থাকেন। কিন্তু উন্নয়নের পথে কোন কিছুই যে বাধা হয়ে দাঁড়াতে পারে না, তা নিশ্চিত করতে বদ্ধপরিকর কেন্দ্রীয় সরকার। তবে, জাতির সেবায় যাঁরা জীবন উৎসর্গ করেছেন তাঁদের পরিবার-পরিজনদের প্রতি সরকারের বিশেষ দায়িত্ব ও দায়বদ্ধতা রয়েছে। এই কারণে সরকার সিদ্ধান্ত নিয়েছে যে কৃতজ্ঞতার একটি চিহ্ন হিসাবে শহীদ জওয়ানদের পরিবারগুলিকে কমপক্ষে ১ কোটি টাকার আর্থিক সহায়তা দেওয়া হবে।
CG/SKD/DM/…
(Visitor Counter : 52
পরিসংখ্যানএবংকর্মসূচিরূপায়ণমন্ত্রক
ভারতে বেতনভুক কর্মচারী বিষয়ক প্রতিবেদন– কর্মসংস্থানের ক্ষেত্রে এক প্রথামাফিক আভাস
নয়াদিল্লি, ২৪ জুলাই, ২০২০
কেন্দ্রীয় পরিসংখ্যান ও কর্মসূচি রূপায়ণ মন্ত্রকের জাতীয় পরিসংখ্যান কার্যালয়ের পক্ষ থেকে ২০১৭’র সেপ্টেম্বর থেকে ২০২০’র মে মাস পর্যন্ত দেশে কর্মসংস্থানের গতিপ্রকৃতি সম্পর্কিত প্রকাশিত প্রেস বিজ্ঞপ্তি অনুযায়ী, কর্মসংস্থান সম্পর্কিত এই আভাস প্রকাশ করা হয়েছে। সুনির্দিষ্ট সরকারি সংস্থাগুলির কাছ থেকে পাওয়া প্রশাসনিক তথ্যের মূল্যায়নের ভিত্তিতেই এই প্রতিবেদন প্রকাশ করা হয়।
(CG/BD/SB
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত রাজ্য ও কেন্দ্রশাসিত অঞ্চলগুলিকে বিনামূল্যে ১৬.৫৪ কোটির বেশি টিকার ডোজ দিয়েছে রাজ্য ও কেন্দ্রশাসিত অঞ্চলগুলির কাছে ৭৮ লক্ষের বেশি ডোজ রয়েছে রাজ্য ও কেন্দ্রশাসিত অঞ্চলগুলি আগামী তিন দিনে আরও ৫৬ লক্ষ ডোজ পাবে
নয়াদিল্লী, ২ মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। পুরো সরকারের নিয়ন্ত্রণাধীন এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি বাস্তবায়িত হচ্ছে। ২৮ এপ্রিল থেকে নতুন যারা টিকা পাবেন তাদের নাম নথিভুক্তকরণের কাজ শুরু হয়েছে। যোগ্য নাগরিকরা কোইউন পোর্টালে  অথবা আরোগ্য সেতু অ্যাপে সরাসরি নাম নথিভুক্ত করছেন।
রাজ্য ও কেন্দ্রশাসিত অঞ্চলগুলিকে ১৬,৫৪,৯৩,৪১০টি টিকার ডোজ কেন্দ্র বিনামূল্যে দিয়েছে। আজ সকাল ৮টা পর্যন্ত পাওয়া তথ্য অনুযায়ী ১৫,৭৬,৩২,৬৩১টি ডোজ দেওয়া হয়েছে। এর মধ্যে বেশ কিছু ডোজ নষ্ট হয়েছে। রাজ্য ও কেন্দ্রশাসিত অঞ্চলগুলির কাছে এখনও ৭৮,৬০,৭৭৯টি টিকার ডোজ রয়েছে। আগামী তিন দিনে আরও ৫৬,২০,৬৭০টি ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
SC/CB /NS
(Visitor Counter : 154
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত মৃত্যুর হার : গুজব বনাম প্রকৃত তথ্য
নতুন দিল্লি, ২৭ জুলাই, ২০২১
সম্প্রতি মেডরক্সিভ একটি সমীক্ষার তথ্য আপলোড করেছে। সেখানে অভিযোগ করা হয়েছে যে ভারতে কোভিড-১৯ –এর দুটি ঢেউয়ের জেরে কমপক্ষে ২৭ থেকে ৩৩ লক্ষ মানুষের মৃত্যু হয়েছে। এমনকি ৩টি বিভিন্ন তথ্য উদ্ধৃতি করে বর্তমানে যা মৃত্যুর হার দেখানো হয়েছে তার চেয়ে কমপক্ষে ২৭ শতাংশ অতিরিক্ত মৃত্যুর ইঙ্গিত করা হয়েছে। এবিষয়ে কিছু সংবাদমাধ্যমে প্রতিবেদনও প্রকাশ করা হয়েছে। এমনকি প্রতিবেদনে বলা হয়েছে যে ভারতে সরকারিভাবে কোভিডে মৃত্যুর হার যা দেখানো হয়েছে প্রকৃত পক্ষে তার চেয়ে প্রায় ৭ থেকে ৮ গুণ বেশি মানুষের মৃ্ত্যু হয়েছে। এই অতিরিক্ত মৃত্যুর বেশিরভাগই কোভিড-১৯ –এর কারণে হয়েছে বলে জানানো হয়েছে। এই ধরণের প্রতিবেদন সম্পূর্ণ ভুল, অসঙ্গতিপূর্ণ এবং মিথ্যে।
কেন্দ্রীয় সরকারের পক্ষ থেকে স্পষ্ট জানানো হয়েছে যে কোভিড তথ্য পরিচালনার ক্ষেত্রে সরকার স্বচ্ছতার সঙ্গে সকল বিষয় প্রকাশ করেছে। সরকারি ব্যবস্থাপনায় কোভিড-১৯ সংক্রান্ত সমস্ত মৃত্যুর রেকর্ড নথিভুক্ত রয়েছে। এমনকি সমস্ত রাজ্য ও কেন্দ্রশাসিত অঞ্চলগুলিকে নিরবিচ্ছিন্নভাবে এই ব্যবস্থাপনায় তথ্য আপলোড করতে বলা হয়েছে। পাশাপাশি কেন্দ্রীয় স্বাস্থ্য মন্ত্রক একাধিকবার ভিডিও কনফারেন্স এবং কেন্দ্রীয় দল পাঠানোর মাধ্যমে সমস্ত রাজ্য ও কেন্দ্রশাসিত অঞ্চলগুলিকে কোভিড সংক্রান্ত মৃত্যুর তথ্য নির্ধারিত সময়ে সংশ্লিষ্ট ব্যবস্থাপনায় নথিভুক্ত করার জন্য পরামর্শ দিয়েছে। রাজ্যের আওতাভুক্ত হাসপাতালে পুরোপুরি নজরদারি চালানোর জন্য পরামর্শও দেওয়া হয়েছে। হাসপাতালে যাতে কোনো মৃত্যুর ঘটনা নজর এড়িয়ে না যায় তা দেখার জন্যও বলা হয়েছে। গত বছর মে মাসে প্রথম দিকে এই কোভিড সংক্রান্ত মৃত্যুর সংখ্যায় অসংগতি বা বিভ্রান্তি এড়ানোর জন্য ভারতীয় মে়ডিকেল রিসার্চ কাউন্সিল ভারতে কোভিড-১৯ সম্পর্কিত মৃত্যুর তথ্য যথাযথ নথিভুক্তিকরণের জন্য একটি নির্দেশিকা জারি করে। দেশে দ্বিতীয় ঢেউ যখন শীর্ষে উঠেছিল, তখন মন্ত্রকের পক্ষ থেকে কোভিড চিকিৎসায় যথাযথ ব্যবস্থাপনা এবং করোনা সংক্রান্ত মৃত্যুর সঠিক তথ্য নথিভুক্তিকরণের জন্য উদ্যোগও নেওয়া হয়। তাই এই ধরণের প্রতিবেদন প্রকাশের আগে সুনির্দিষ্ট সরকারি মাধ্যম থেকে তথ্য সংগ্রহ করা উচিত।
CG/SS/SKD
(Visitor Counter : 205
বিজ্ঞানওপ্রযুক্তিমন্ত্রক
মধু উৎপাদন বাড়াতে এবং খাদির বিক্রয়কেন্দ্রে সিএসআইআর-এর পণ্য সামগ্রী প্রদর্শনের জন্য ‘খাদি ও গ্রামীণ শিল্পোদ্যোগ কমিশন’ এবং ‘বৈজ্ঞানিক ও শিল্প গবেষণা পর্ষদ’এর মধ্যে চুক্তি স্বাক্ষরিত
নয়াদিল্লি, ০৫ ডিসেম্বর, ২০১৯
মধুর উৎপাদন বাড়াতে এবং খাদির বিক্রয়কেন্দ্রগুলিতে বৈজ্ঞানিক ও শিল্প গবেষণা পর্ষদ -এর পণ্য সামগ্রী প্রদর্শনের জন্য ‘খাদি ও গ্রামীণ শিল্পোদ্যোগ কমিশন’ এবং ‘বৈজ্ঞানিক ও শিল্প গবেষণা পর্ষদ’এর মধ্যে চুক্তি স্বাক্ষরিত হয়েছে। বৈজ্ঞানিক ও শিল্প গবেষণা পর্ষদের অধিকর্তা ও দপ্তরের সচিব ডঃ শেখর সি মান্ডি এবং খাদি ও গ্রামীণ শিল্পোদ্যোগ কমিশনের চেয়ারম্যান এই চুক্তি স্বাক্ষর করেছেন।
এই চুক্তি স্বাক্ষরের ফলে দুই সংস্হা মধু পরীক্ষা, মধুর উৎপাদন বৃদ্ধি এমনকি সিএসআইআর-এর ফুল চাষ নিয়ে একযোগে কাজ করবে। এর পাশাপাশি সিএসআইআর-এর পণ্য সামগ্রী সম্পর্কে সাধারণ মানুষকে জানাতে বেশ কিছু উদ্যোগ নেওয়া হয়েছে। এরজন্য জনপ্রিয় খাদি বিক্রয়কেন্দ্রগুলিতে সিএসআইআর-এর পণ্য সামগ্রী প্রদর্শন করা হবে।
CG/SS/NS
(Visitor Counter : 42
প্রতিরক্ষামন্ত্রক
মরিশাসে আইএনএস সর্বেক্ষক
নতুন দিল্লি, ০৭ এপ্রিল, ২০২১
আইএনএস সর্বেক্ষক হাইড্রোগ্রাফিক সমীক্ষার কাজে নিযুক্ত একটি জাহাজ। মরিশাসের নৌ বাহিনীর সঙ্গে এই জাহাজ যৌথভাবে হাইড্রোগ্রাফিক সমীক্ষার কাজ চালাবে। তাই এই জাহাজটিকে মরিশাসে পাঠানো হয়েছে। মরিশাসের নৌ বাহিনীর কর্মীদের উন্নত হাইড্রোগ্রাফিক সরঞ্জাম এবং পদ্ধতি সম্পর্কে প্রশিক্ষণ দেওয়া হবে। পোর্ট লুইয়ের গভীর সমুদ্র অঞ্চলে হাইড্রোগ্রাফিক সমীক্ষার কাজ শুরু করেছে আইএনএস সর্বেক্ষক।
আইএনএস সর্বেক্ষক জাহাজের ডিপ সি মাল্টি-বিম ইকো সাউন্ডার, সাইড স্ক্যান সোনার এর মতো অত্যাধুনিক সমীক্ষার যন্ত্রপাতি রয়েছে। এই জাহাজে সম্পূর্ণ স্বয়ংক্রিয় ডিজিটাল সমীক্ষা প্রক্রিয়া চালানোর ব্যবস্থা রয়েছে। এছাড়াও এই জাহাজে একটি চেতক হেলিকপ্টারও রয়েছে। এই হেলিকপ্টারটিকে সমীক্ষার সময় কাজে লাগানো হয়।
আইএনএস সর্বেক্ষক গত কয়েক বছরে মরিশাস, তানজানিয়া এবং কেনিয়ার মত বেশ কয়েকটি দেশে সংশ্লিষ্ট নৌ বাহিনীর সহযোগিতায় সমীক্ষার কাজ চালিয়েছে।
CG/SS/SKD
(Visitor Counter : 129